ਵਣਜ ਤੇ ਉਦਯੋਗ ਮੰਤਰਾਲਾ
ਕੇਂਦਰੀ ਮੰਤਰੀ ਸ਼੍ਰੀ ਸੋਮ ਪ੍ਰਕਾਸ਼ ਨੇ ਹੋਸਟਲ ਦਾ ਰੱਖਿਆ ਨੀਂਹ ਪੱਥਰ
ਫੈਸ਼ਨ ਅਤੇ ਪ੍ਰਤੀਸਪਰਧਾ ਦੇ ਦੌਰ ਵਿੱਚ ਗੁਣਵੱਤਾ ਨੂੰ ਬਣਾਏ ਰੱਖਣ ਦੀ ਜ਼ਰੂਰਤ : ਸੋਮ ਪ੍ਰਕਾਸ਼
ਚੰਡੀਗੜ੍ਹ/ਮੋਹਾਲੀ 11 ਸਤੰਬਰ, 2023 ਨੂੰ ਵਣਜ ਤੇ ਉਦਯੋਗ ਰਾਜ ਮੰਤਰੀ, ਸ਼੍ਰੀ ਸੋਮ ਪ੍ਰਕਾਸ਼ ਨੇ ਸੰਸਥਾਨ ਪਰਿਸਰ ਵਿੱਚ ਵਿਦਿਆਰਥੀਆਂ ਦੇ ਲਈ ਹੋਸਟਲ ਦਾ ਨੀਂਹ ਪੱਥਰ ਰੱਖਿਆ। ਇਸ ਹੋਸਟਲ ਵਿੱਚ 242 ਵਿਦਿਆਰਥੀਆਂ ਦੇ ਰਹਿਣ ਦੀ ਸਮਰੱਥਾ ਹੋਵੇਗੀ। ਪ੍ਰੋਗਰਾਮ ਵਿੱਚ ਐੱਫ.ਡੀ.ਡੀ.ਆਈ ਦੇ ਮੈਨੇਜਿੰਗ ਡਾਇਰੈਕਟਰ, ਸ਼੍ਰੀ ਅਰੁਣ ਕੁਮਾਰ ਸਿਨ੍ਹਾ ਮੁੱਖ ਮਹਿਮਾਨ ਸਨ।
ਮਾਣਯੋਗ ਮੰਤਰੀ, ਸ਼੍ਰੀ ਸੋਮ ਪ੍ਰਕਾਸ਼ ਨੇ ਇਸ ਅਵਸਰ ‘ਤੇ ਉਪਸਥਿਤ ਵਿਦਿਆਰਥੀਆਂ, ਕਰਮਚਾਰੀਆਂ ਅਤੇ ਮਹਿਮਾਨਾਂ ਨੂੰ ਸੰਬੋਧਿਤ ਕੀਤਾ। ਉਨ੍ਹਾਂ ਫੁਟਵੀਅਰ ਡਿਜ਼ਾਈਨਿੰਗ, ਫੈਸ਼ਨ ਡਿਜ਼ਾਈਨਿੰਗ, ਲੇਦਰ ਐਂਡ ਲਾਈਫ ਸਟਾਈਲ ਪ੍ਰੋਡਕਟ ਡਿਜ਼ਾਈਨ ਅਤੇ ਰਿਟੇਲ ਐਂਡ ਫੈਸ਼ਨ ਮਰਚੇਂਡਾਈਜ਼ ਦੇ ਖੇਤਰ ਵਿੱਚ ਵਪਾਰਕ ਸਿੱਖਿਆ ਪ੍ਰਦਾਨ ਕਰਨ ਵਿੱਚ ਐੱਫ. ਡੀ. ਡੀ. ਆਈ ਦੇ ਪ੍ਰਯਤਨਾਂ ਦੀ ਸਰਾਹਨਾ ਕੀਤੀ। ਆਪਣੇ ਸੰਬੋਧਨ ਵਿੱਚ ਸ਼੍ਰੀ ਸੋਮ ਪ੍ਰਕਾਸ਼ ਨੇ ਕਿਹਾ ਕਿ ਪੰਜਾਬ ਵਿੱਚ ਫੁਟਵੀਅਰ ਅਤੇ ਲੇਦਰ ਨਾਲ ਜੁੜੇ ਉਦਯੋਗਾਂ ਵਿੱਚ ਚੰਗਾ ਭਵਿੱਖ ਹੈ। ਵਰਤਮਾਨ ਸਮੇਂ ਵਿੱਚ ਉਤਪਾਦ ਗੁਣਵੱਤਾ ‘ਤੇ ਅਧਿਕ ਜ਼ੋਰ ਦੇਣ ਦੀ ਜ਼ਰੂਰਤ ਹੈ, ਉਨ੍ਹਾਂ ਨੇ ਕਿਹਾ ਕਿ ਪੰਜਾਬ ਦੇ ਜਲੰਧਰ ਵਿੱਚ ਫੁਟਵੀਅਰ ਦੇ ਬਹੁਤ ਵੱਡੇ ਉਦਯੋਗ ਸਨ ਲੇਕਿਨ ਕੁਝ ਕਾਰਨਾਂ ਨਾਲ ਇਹ ਪਿਛੜਦੀ ਚਲੀ ਗਈ। ਅੱਜ ਦੇ ਫੈਸ਼ਨ ਅਤੇ ਪ੍ਰਤੀਸਪਰਧਾ ਦੇ ਦੌਰ ਵਿੱਚ ਉਤਪਾਦਾਂ ਦੀ ਗੁਣਵੱਤਾ ਨੂੰ ਬਿਹਤਰ ਕਰਨ ਦੀ ਜ਼ਰੂਰਤ ਹੈ। ਜਿਸ ਦੇ ਲਈ ਇਸ ਤਰ੍ਹਾਂ ਦੇ ਸੰਸਥਾਨ ਗੁਣਵੱਤਾ ਨੂੰ ਬਿਹਤਰ ਕਰਕੇ ਭਾਰਤ ਦੇ ਉਤਪਾਦਾਂ ਨੂੰ ਵਿਸ਼ਵ ਪੱਧਰ ‘ਤੇ ਲਿਆਉਣ ਦੇ ਲਈ ਅਹਿਮ ਭੂਮਿਕਾ ਨਿਭਾਉਂਦੇ ਹਨ।
ਸ਼੍ਰੀ ਸੋਮ ਪ੍ਰਕਾਸ਼ ਨੇ ਕਿਹਾ ਕਿ ਭਾਰਤ ਸਰਕਾਰ ਦੁਆਰਾ ਸਵੈ-ਰੋਜ਼ਗਾਰ ਸਥਾਪਿਤ ਕਰਨ ਦੇ ਲਈ ਵਿਭਿੰਨ ਯੋਜਨਾਵਾਂ ਚਲਾਈਆਂ ਜਾ ਰਹੀਆਂ ਹਨ। ਇਨ੍ਹਾਂ ਦੇ ਮਾਧਿਅਮ ਨਾਲ ਲੋਕਾਂ ਨੂੰ ਸਬਸਿਡੀ ਅਤੇ ਲੋਨ ਮੁਹੱਈਆ ਕਰਵਾਇਆ ਜਾ ਰਿਹਾ ਹੈ, ਜਿਸ ਨਾਲ ਦੇਸ਼ ਵਿੱਚ ਰੋਜ਼ਗਾਰ ਦੇ ਅਵਸਰ ਪੈਦਾ ਹੋ ਰਹੇ ਹਨ। ਉਨ੍ਹਾਂ ਨੇ ਸੰਸਥਾਨ ਦੇ ਮੈਨੇਜਿੰਗ ਡਾਇਰੈਕਟਰ ਨੂੰ ਵੀ ਤਾਕੀਦ ਕੀਤੀ ਕਿ ਕੇਂਦਰ ਸਰਕਾਰ ਦੁਆਰਾ ਚਲਾਈਆਂ ਜਾ ਰਹੀਆਂ ਵਿਭਿੰਨ ਕਲਿਆਣਕਾਰੀ ਯੋਜਨਾਵਾਂ ਦੀ ਜਾਣਕਾਰੀ ਲੋਕਾਂ ਨੂੰ ਮੁਹੱਈਆ ਕਰਵਾਉਣ ਜਿਸ ਨਾਲ ਲੋਕ ਇਸ ਦਾ ਲਾਭ ਲੈ ਸਕਣ। ਇਸ ਅਵਸਰ ‘ਤੇ ਮੰਤਰੀ ਜੀ ਨੇ ਹੋਸਟਲ ਦੇ ਨੀਂਹ ਪੱਥਰ ਦੇ ਨਾਲ ਪੌਦਾ ਲਗਾਉਣ ਦੇ ਬਾਅਦ ਵਿਦਿਆਰਥੀਆਂ ਨੂੰ ਸ਼ੁਭਕਾਮਨਾਵਾਂ ਦਿੱਤੀਆਂ ਅਤੇ ਫੁਟਵੀਅਰ ਡਿਜ਼ਾਈਨ ਦੇ ਖੇਤਰ ਵਿੱਚ ਉਤਕ੍ਰਿਸ਼ਟ ਕਾਰਜ ਕਰਨ ਦੇ ਲਈ ਪ੍ਰੋਤਸਾਹਿਤ ਕੀਤਾ।
ਇਸ ਅਵਸਰ ‘ਤੇ ਮੰਤਰੀ ਜੀ ਨੇ ਵਿਦਿਆਰਥੀਆਂ ਦੁਆਰਾ ਡਿਜ਼ਾਈਨ ਕੀਤੇ ਗਏ ਜੂਤਿਆਂ, ਪਰਸ ਆਦਿ ਦੀ ਪ੍ਰਦਰਸ਼ਨੀ ਦਾ ਅਵਲੋਕਨ ਕੀਤਾ ਨਾਲ ਹੀ ਪੰਜਾਬ ਦੇ ਉਦਯੋਗਾਂ ਦੇ ਸੰਵਰਧਨ ਦੇ ਲਈ ਫੁਟਵੀਅਰ ਅਤੇ ਚਮੜਾ ਉਦਯੋਗ ਦੇ ਉਦਯੋਗਪਤੀਆਂ ਨਾਲ ਵੀ ਗੱਲਬਾਤ ਕੀਤੀ।
ਮੈਨੇਜਿੰਗ ਡਾਇਰੈਕਟਰ ਨੇ ਦੱਸਿਆ ਕਿ ਸੰਸਥਾਨ 2018 ਵਿੱਚ ਸ਼ੁਰੂ ਹੋਇਆ ਅਤੇ ਵਿਦਿਆਰਥੀਆਂ ਦਾ ਪ੍ਰਥਮ ਬੈਚ 2022 ਵਿੱਚ ਪਾਸ ਹੋਇਆ, ਇਸ ਸੰਸਥਾਨ ਨਾਲ ਵਿਸ਼ੇਸ਼ ਤੌਰ ‘ਤੇ ਪੰਜਾਬ, ਚੰਡੀਗੜ੍ਹ, ਹਰਿਆਣਾ, ਹਿਮਾਚਲ ਪ੍ਰਦੇਸ਼ ਅਤੇ ਉੱਤਰਾਖੰਡ ਦੇ ਵਿਦਿਆਰਥੀਆਂ ਨੂੰ ਫੁਟਵੀਅਰ ਇੰਡਸਟ੍ਰੀ ਵਿੱਚ ਆਪਣਾ ਕੌਸ਼ਲ ਦਿਖਾਉਣ ਦਾ ਮੌਕਾ ਮਿਲਿਆ। ਉਨ੍ਹਾਂ ਨੇ ਕਿਹਾ ਕਿ ਪ੍ਰਧਾਨ ਮੰਤਰੀ ਦੁਆਰਾ ਸ਼ੁਰੂ ਕੀਤੇ ਗਏ ਬੇਟੀ ਬਚਾਓ ਅਤੇ ਬੇਟੀ ਪੜ੍ਹਾਓ ਵਿੱਚ ਵੀ ਇਹ ਸੰਸਥਾਨ ਅਹਿਮ ਭੂਮਿਕਾ ਨਿਭਾ ਰਿਹਾ ਹੈ ਉਹ ਸੰਸਥਾਨ ਵਿੱਚ ਦੇਸ਼ ਦੇ ਵਿਭਿੰਨ ਰਾਜਾਂ ਤੋਂ ਆ ਕੇ ਵਿਦਿਆਰਥੀ ਸਿੱਖਿਆ ਗ੍ਰਹਿਣ ਕਰ ਰਹੇ ਹਨ। 1242 ਵਿਦਿਆਰਥੀਆਂ ਦੇ ਲਈ ਅਤਿਆਧੁਨਿਕ ਹੋਸਟਲ ਬਣਾਉਣ ਦਾ ਪ੍ਰਾਵਧਾਨ ਕੀਤਾ ਗਿਆ ਹੈ। ਇਹ ਹੋਸਟਲ 16 ਕਰੋੜ ਦੀ ਲਾਗਤ ਨਾਲ ਬਣ ਕੇ ਤਿਆਰ ਹੋਵੇਗਾ।
ਸੰਸਥਾਨ ਦੀ ਕਾਰਜਕਾਰੀ ਡਾਇਰੈਕਟਰ, ਸੁਸ਼੍ਰੀ ਪ੍ਰਗਿਆ ਸਿੰਘ,  ਨੇ ਮੁੱਖ ਮਹਿਮਾਨ, ਵਿਸ਼ਿਸ਼ਟ ਮਹਿਮਾਨ, ਸਨਮਾਨਤ ਮਹਿਮਾਨਾਂ ਅਤੇ ਮੀਡੀਆ ਕਰਮੀਆਂ ਦਾ ਪ੍ਰੋਗਰਾਮ ਵਿੱਚ ਸਹਿਭਾਗਤਾ ਦੇ ਲਈ ਧੰਨਵਾਦ ਕੀਤਾ।
FDDI ਬਾਰੇ
 ਫੁਟਵੀਅਰ ਡਿਜ਼ਾਈਨ, ਵਿਕਾਸ ਅਤੇ ਪ੍ਰਬੰਧਨ ਖੇਤਰ ਦੇ ਅੰਦਰ ਪ੍ਰਤਿਭਾ ਨੂੰ ਪੋਸ਼ਿਤ ਕਰਨ ਅਤੇ ਇਨੋਵੇਸ਼ਨ ਨੂੰ ਹੁਲਾਰਾ ਦੇਣ ਦੇ ਲਈ ਸਮਰਪਿਤ ਇੱਕ ਪ੍ਰਮੁੱਖ ਸੰਸਥਾਨ ਹੈ। ਕੌਸ਼ਲ ਵਿਕਾਸ ‘ਤੇ ਐੱਫ.ਡੀ.ਡੀ.ਆਈ ਦੇ ਅਟੁੱਟ ਪ੍ਰਯਤਨ ਨੇ ਇਸ ਨੂੰ ਆਲਮੀ ਫੁਟਵੀਅਰ ਉਦਯੋਗ ਵਿੱਚ ਮੋਹਰੀ ਸ਼ਕਤੀ ਦੇ ਰੂਪ ਵਿੱਚ ਸਥਾਪਿਤ ਕੀਤਾ ਹੈ। ਐੱਫ.ਡੀ.ਡੀ.ਆਈ ਲਗਾਤਾਰ ਇਨੋਵੇਸ਼ਨ ਨੂੰ ਹੁਲਾਰਾ ਅਤੇ ਉਤਕ੍ਰਿਸ਼ਟਤਾ ਬਣਾਏ ਰੱਖਣ ਵਾਲੇ ਪੇਸ਼ੇਵਰ ਤਿਆਰ ਕਰਦਾ ਹੈ। 1986 ਵਿੱਚ ਭਾਰਤ ਸਰਕਾਰ ਦੇ ਵਣਜ ਅਤੇ ਉਦਯੋਗ ਮੰਤਰਾਲੇ ਦੇ ਤਤਵਾਧਾਨ ਵਿੱਚ ਸਥਾਪਿਤ, FDDI ਨੂੰ FDDI ਐਕਟ 2017 ਦੇ ਅਨੁਸਾਰ “ਰਾਸ਼ਟਰੀ ਮਹੱਤਵ ਦਾ ਸੰਸਥਾਨ” ਹੋਣ ਦਾ ਪ੍ਰਤਿਸ਼ਠਿਤ ਦਰਜਾ ਪ੍ਰਾਪਤ ਹੈ। ਮਿਆਰੀ ਇੰਸਟਾਲੇਸ਼ਨ ਵਿੱਚ ਐੱਫ.ਡੀ.ਡੀ.ਆਈ ਨੇ ਆਈਐੱਸਓ 9001, ਆਈਐੱਸਓ 14001 ਅਤੇ ਆਈਐੱਸਓ 17025 ਪ੍ਰਮਾਣਨ ਵੀ ਅਰਜਿਤ ਕੀਤਾ ਹੈ। 12 ਅਤਿਆਧੁਨਿਕ ਪਰਿਸਰਾਂ ਵਿੱਚ ਫੈਲੀ ਅਖਿਲ ਭਾਰਤੀ ਉਪਸਥਿਤੀ ਦੇ ਨਾਲ, ਐੱਫ.ਡੀ.ਡੀ.ਆਈ ਫੁਟਵੀਅਰ, ਚਮੜਾ, ਫੈਸ਼ਨ ਅਤੇ ਰਿਟੇਲ ਦੇ ਖੇਤਰ ਵਿੱਚ ਵਨ-ਸਟੌਪ ਸਮਾਧਾਨ ਪ੍ਰਦਾਤਾ ਬਣਨ ਦੀ ਆਪਣੀ ਪ੍ਰਤੀਬੱਧਤਾ ‘ਤੇ ਮਾਣ ਕਰਦਾ ਹੈ। ਆਪਣੀ ਸਥਾਪਨਾ ਦੇ ਬਾਅਦ ਤੋਂ, ਸੰਸਥਾਨ ਨੇ ਇਨ੍ਹਾਂ ਉਦਯੋਗਾਂ ਦੇ ਅੰਦਰ ਕੌਸ਼ਲ ਅੰਤਰ ਨੂੰ ਘੱਟ ਕਰਨ ਵਿੱਚ ਮਹੱਤਵਪੂਰਨ ਭੂਮਿਕਾ ਨਿਭਾਈ ਹੈ, ਅਤੇ ਭਾਰਤ ਦੇ ਆਰਥਿਕ ਵਾਧੇ ਵਿੱਚ ਮਹੱਤਵਪੂਰਨ ਯੋਗਦਾਨ ਦਿੱਤਾ ਹੈ।
ਐੱਫ.ਡੀ.ਡੀ.ਆਈ ਚੰਡੀਗੜ੍ਹ, ਪੰਜਾਬ ਦੇ ਬਨੂੰੜ ਵਿੱਚ ਚੰਡੀਗੜ੍ਹ ਦੇ ਪਾਸ ਸਥਿਤ ਹੈ, ਜੋ ਯੁਵਾ ਵਿਕਾਸ ਦੇ ਲਈ ਡਿਜ਼ਾਈਨ ਕੀਤੇ ਗਏ ਨੌਕਰੀ-ਮੁਖੀ ਸਰਟੀਫਿਕੇਟ ਕੋਰਸਾਂ ਦੀ ਇੱਕ ਲੜੀ ਦੇ ਨਾਲ-ਨਾਲ ਫੁਟਵੀਅਰ ਡਿਜ਼ਾਈਨ, ਫੈਸ਼ਨ ਡਿਜ਼ਾਈਨ ਅਤੇ ਰਿਟੇਲ  ਪ੍ਰਬੰਧਨ ਵਿੱਚ ਡਿਗਰੀ ਪ੍ਰੋਗਰਾਮ ਪ੍ਰਦਾਨ ਕਰਦਾ ਹੈ। ਐੱਫ.ਡੀ.ਡੀ.ਆਈ ਇਨ੍ਹਾਂ ਗਤੀਸ਼ੀਲ ਉਦਯੋਗਾਂ ਦੇ ਭਵਿੱਖ ਨੂੰ ਆਕਾਰ ਦੇਣ ਵਿੱਚ ਮੋਹਰੀ ਬਣਿਆ ਹੋਇਆ ਹੈ।